Euroopa Liidu Teataja L 305 , 08/11/1997 Lk 0066 - 0068



Komisjoni otsus, 31. oktoober 1997, edastuskiirusega 140 Mbit/s digitaalsete struktureeritud ja struktureerimata püsiliinidega ühendatavate lõppseadmete liidestamisnõuete ühise tehnilise normi kohta (EMPs kohaldatav tekst) (97/751/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 1991. aasta direktiivi 91/263/EMÜ telekommunikatsioonivõrgu lõppseadmeid käsitlevate liikmesriikide õigusaktide ühtlustamise ja nende seadmete nõuetekohasuse vastastikuse tunnustamise kohta, [1] viimati muudetud direktiiviga 93/68/EMÜ, [2] eriti selle artikli 6 lõike 2 teist taanet ning arvestades, et. komisjon on kindlaks määranud lõppseadmetüübi, mille jaoks nõutakse ühist tehnilist normi, ning kõnealuse normi reguleerimisala; tuleks vastu võtta vastavad ühtlustatud standardid või nende osad, millega rakendatakse ühisteks tehnilisteks normideks muudetavaid olulisi nõudeid; käesoleva otsusega ettenähtud ühine tehniline norm on kooskõlas ACTE arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsusega nähakse ette nõuded lõppseadmetele, mis on mõeldud ühendamiseks üldkasutatava telekommunikatsioonivõrgu lõpp-punktiga avatud võrgu pakkumisse kuuluvate edastuskiirusega 139264 kbit/s digitaalsete struktureerimata püsiliinide (D140U) või avatud võrgu pakkumisse kuuluvate edastuskiirusega 139264 kbit/s digitaalsete struktureeritud püsiliinide (D140S) abil andmeedastuskiirusega 138240 kbit/s (binaarsisu piiramata) ja mis kuuluvad artikli 2 lõikes 1 nimetatud ühtlustatud standardi reguleerimisalasse. 2. Käesoleva otsusega kehtestatakse lõppseadmete ühendamisnõuete ühine tehniline norm. Artikkel 2 1. Ühine tehniline norm sisaldab asjaomase standardiorganisatsiooni koostatud ühtlustatud standardit ja rakendab kohaldatavuse piires direktiivi 91/263/EMÜ artikli 4 punktides d ja f nimetatud olulisi nõudeid. Viide standardile on esitatud lisas. 2. Käesoleva otsuse reguleerimisalasse kuuluvad lõppseadmed on kooskõlas lõikes 1 nimetatud ühise tehnilise normiga ning vastavad direktiivi 91/263/EMÜ artikli 4 punktides a ja b nimetatud olulistele nõuetele ja kõigis muudes kohaldatavates direktiivides, eelkõige direktiivides 73/23/EMÜ [3] ja 89/336/EMÜ [4] sätestatud nõuetele. Artikkel 3 Käesoleva direktiivi artikli 1 lõikes 1 osutatud lõppseadmete puhul kasutavad direktiivi 91/263/EMÜ artiklis 9 nimetatud menetlusi teostama määratud teavitatud asutused artikli 2 lõikes 1 nimetatud ühtlustatud standardit või tagavad selle kasutamise aasta pärast käesoleva otsuse vastuvõtmist. Artikkel 4 Käesolev otsus on adresseeritud liikmesriikidele. Brüssel, 31. oktoober 1997 Komisjoni nimel komisjoni liige Martin Bangemann [1] EÜT L 128, 23.5.1991, lk 1. [2] EÜT L 220, 31.8.1993, lk 1. [3] EÜT L 77, 26.3.1973, lk 29. [4] EÜT L 139, 23.5.1989, lk 19. -------------------------------------------------- LISA Viide kohaldatavale ühtlustatud standardile Otsuse artiklis 2 viidatakse järgmisele ühtlustatud standardile: Kommertstelekommunikatsioon (BTC) Edastuskiirusega 140 Mbit/s digitaalsed struktureerimata ja struktureeritud püsiliinid (D140U ja D140S) Lõppseadmete liidestamisnõuded ETSI Euroopa Telekommunikatsiooni Standardiinstituut ETSI sekretariaat TBR 25 – juuli 1997 (eessõna välja arvatud) Lisateave Euroopa Telekommunikatsiooni Standardiinstituut on tunnustatud direktiiviga 83/189/EMÜ. [1] Eespool nimetatud ühtlustatud standard on koostatud nõukogu direktiivis 83/189/EMÜ sätestatud asjaomase korra kohaselt. Eespool nimetatud ühtlustatud standardi tervikteksti võib saada järgmistelt aadressidelt: Euroopa Telekommunikatsiooni Standardiinstituut 650 Route des Lucioles F-06921 Sophia Antipolis Cedex | Euroopa Ühenduste Komisjon DG XIII/A/2 – (BU 31 1/7), Rue de la Loi/Wetstraat 200, B-1049 Brussels | [1] EÜT L 109, 26.4.1983, lk 8. --------------------------------------------------